
REFERAT

privind acordarea unui drept de servitute de trecere si uz, către S.C. E ON GAZ DISTRIBUTIE S.A pentru reteaua de gaze naturale care deserveste clădirea Infrastructură regională de afaceri şi inovare în sectorul IT&C din str. Circumvalaţiunii nr. 4

Prin contractul de finanţare nr. 1986/25.07.2011, cod SMIS 34472, semnat între Municipiul Timişoara prin Primar şi Ministerul Dezvoltării Regionale şi Turismului, s-a aprobat finanţarea realizării obiectivului de investiţie “Infrastructură regională de afaceri şi inovare în sectorul IT&C”, cod SMIS 34472.
Sursa de finanţare este bugetul local, bugetul de stat şi Fondul European de Dezvoltare Regională prin Programul Operaţional Regional 2007-2013.

Obiectivul general al proiectului “Infrastructură regională de afaceri şi inovare în sectorul IT&C” îl reprezintă realizarea unei structuri locale de sprijinire a afacerilor pentru încurajarea iniţiativei antreprenoriale locale, într-un domeniul de importanţă strategică pentru îndeplinirea viziunii de dezvoltare a Polul de Creştere Timişoara - tehnologia informaţiei şi telecomunicaţii – în vederea dezvoltării durabile a mediului de afaceri din această zonă. 

Obiectivele specifice ale proiectului sunt:

· Construirea unui imobil, în municipiul Timişoara - nucleu al Polului de Creştere Timişoara – pentru găzduirea unei structuri de sprijinire a afacerilor în domeniul IT&C, menită să contribuie la sprijinirea IMM-urilor aflate în faza demarării şi/sau  consolidării afacerilor lor.

· Asigurarea dotărilor necesare şi a serviciilor de suport pentru firmele incubate, care să contribuie la reducerea cheltuielilor indirecte ale acestora, în vederea creşterii competitivităţii lor pe piaţă. 

Infrastructura regională de afaceri şi inovare în sectorul IT&C este  amplasată pe un teren liber de construcţii, cu o suprafaţă de 7.156 mp, situat în judeţul Timiş, Timişoara, strada Circumvalaţiunii nr. 4, înscris în CF nr. 425139 cu nr. topo 1243/2/3 aflat în domeniul public al Municipiului Timişoara conform anexei 4. Terenul este amplasat după pasajul Jiul, în apropierea căii ferate. Accesul direct la teren se face prin strada Circumvalaţiunii situată pe inelul 2 de circulaţie al Municipiului Timişoara.

Clădirea are un regim de înălţime D+P+4E şi o suprafaţă desfăşurată de 6.311 mp. Durata de realizare a obiectivului este de 2 ani.  
În prezent nu există niciun fel de utilităţi pe parcelă. Terenul va fi echipat cu utilităţi: reţele de alimentare şi distribuţie de apă potabilă, canal, distribuţie de curent electric, reţea de gaz, prin branşamente la reţelele existente sau extinderi de retele existente conform acordurilor şi avizelor şi cu respectarea specificaţiilor tehnice din proiectul de specialitate.

Documentaţia tehnică  de execuţie a fost elaborată de către SC Andreescu & Gaivoronski SRL – în cadrul Contractului de prestări servicii nr. 152/30.08.2010 - şi aprobată de către Consiliul Local al Municipiului Timişoara prin HCL nr. 425/2010 şi HCL nr. 109/2011.
Pentru a demara procedura de extindere si bransare la reteaua de gaze naturale (proiectare şi construcţie) Primăria Municipiului Timişoara trebuie să depună la SC E ON GAZ DISTRIBUTIE  S.A documentaţia de obţinere a contractului de racordare la reteaua de gaze naturale  a clădirii şi să semneze contractul de racordare.
Documentaţia de obţinere a contractului de racordare la reteua de gaze naturale cuprinde printre alte documente şi acela prin care Primăria Municipiului Timişoara acordă drept de servitute de trecere si uz către S.C.E ON GAZ DISTRIBUITE S.A. asupra terenului afectat de retaua de gaze naturale.

Operator pentru reteua de gaze naturale este SC E ON GAZ DISTRIBUTIE S.A., căruia trebuie să i se asigure acces permanent la acesta.

În vederea accesului operatorului la reteua de gaze naturale este necesară aprobarea: 

- acordării unui drept de uz si servitute de trecere, în favoarea S.C. E ON GAZ DISTRIBUTIE S.A asupra terenului care va fi afectat de reteaua de gaze naturale pe toata lungimea acesteia si care va deservi doar clădirea ce urmează a se edifica pe terenul în suprafaţă de 7.156 mp înscris în CF nr. 425139 cu nr. topo 1243/2/3, proprietate a Municipiului Timişoara - domeniu public, pentru amplasarea şi folosinţa de către această societate a retelei de gaze naturale clădirea Infrastructură regională de afaceri şi inovare în sectorul IT&C, pe toata durata de existenţă a reteli. 
- accesului neîngrădit şi permanent, a S.C. E ON GAZ DISTRIBUTIE S.A. la reteua de gaze naturale, pe toată durata de existenţă a acesteia. Clădirea destinată infrastructurii regionale de afaceri şi inovare în sectorul IT&C, va fi edificată şi intabulată pe str. Circumvalaţiunii nr.4 în domeniul public al Municipiului Timişoara.

Având în vedere aspectele menţionate mai sus, 

Propunem

spre aprobarea Consiliului Local al Municipiului Timişoara următoarele:
- acordarea unui drept de uz si servitute de terecere, în favoarea S.C. E ON GAZ DISTRIBUTIE S.A  asupra terenului care va fi afectat de reteua de gaze naturale, care va deservi clădirea ce urmează a se edifica pe terenul în suprafaţă de 7.156 mp înscris în CF nr. 425139 cu nr. topo 1243/2/3, proprietate a Municipiului Timişoara - domeniu public, pentru amplasarea şi folosinţa de către această societate a retelei de gaze naturale care deserveste clădirea Infrastructură regională de afaceri şi inovare în sectorul IT&C pe toata durata de existenţă a retelei de gaze naturale
- accesul neîngrădit şi permanent, a S.C. E ON GAZ DISTRIBUTIE S.A la reteua de gaze naturale, pe toată durata de existenţei acesteia. Clădirea destinată Infrastructurii regionale de afaceri şi inovare în sectorul IT&C, va fi edificată şi intabulată pe str. Circumvalaţiunii nr.4 în domeniul public al Municipiului Timişoara.

La prezentul referat anexăm pentru Infrastructura regională de afaceri şi inovare în sectorul IT&C următoarele documente: 

Anexa 1- plan de încadrare în zonă;
Anexa 2 – plan de situaţie;

Anexa 4 -  carte funciară nr. 425139 ;

